月下獨酌二首  其二
作者：郭祥正
朝代：宋

paragraphs: 明月不解飲，何事解照琉璃鍾。
金波蕩漾使我惜不徹，一酌萬事逃心胸。
良時忍自棄，聖代真難逢。
生平不知耕與戰，唯知猛飲大笑吟清風。
竹林七子豈足數，淵明五柳方途窮。
一身不爲萬乘屈，傲矣嚴陵垂釣翁。
明朝官滿，歸去來兮。
但願月輪不缺，樽酒不空。
吾君萬歲坐法宮，四海長靜無兵戎。